cyanic-selkie/wikianc huggingface dataset:
2018 Singapoerse Grand Prix
Die 2018 Formule Een Singapoerse Grand Prix is op 16 September 2018 op die Marinabaai Straatrenbaan in Singapoer gehou. Dit was die vyftiende wedren van die kampioenskapseisoen.
Psammocinia verrucosa
Psammocinia verrucosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Kampioenetrofee 2009
Formaat
Die Kampioenetrofee 2009 is oor 14 dae tussen agt verskillende spanne oor 15 wedstryde beslis. Dit het op 22 September 2009 op SuperSport-park in Centurion met die openingswedstryd tussen die gasheer Suid-Afrika en Sri Lanka begin. Die toernooi het geëindig op dieselfde stadion op 5 Oktober met die eindstryd tussen Australië en Nieu-Seeland, waartydens Australië die Kampioenetrofee verdedig het.
Kalender
Die volgende tabel dui die Kampioenetrofee 2009 se daaglikse program aan. ’n Siaan blokkie dui op wedstryde tydens die groepfase, ’n groen blokkie die uitklopfase en ’n geel blokkie op die eindstryd.
Harry Reid Internasionale Lughawe
Aanloopbane
Harry Reid Internasionale Lughawe het vier aanloopbane.
Yoon Suk-yeol
Yoon, gebore in Seoel, het aan die Seoel Nasionale Universiteit gestudeer. In sy hoedanigheid as die hoof van die Seoel se sentrale distriksaanklaer se kantoor, het hy 'n sleutelrol gespeel in die skuldigbevinding van voormalige presidente Park Geun-hye en Lee Myung-bak vir magsmisbruik. Yoon is in Julie 2019 deur president Moon Jae-in as aanklaer-generaal van Suid-Korea aangestel. Tydens Yoon se leierskap het die Hooggeregsaanklaer se kantoor omstrede ondersoeke gedoen na Cho Kuk, 'n invloedryke figuur in president Moon se administrasie, wat tot Cho se bedanking sou lei. Yoon se botsings met die Moon-administrasie tot sy bedanking as aanklaer-generaal in Maart 2021 het gelei tot sy opgang as presidentskandidaat.
Psammocinia vesiculifera
Psammocinia vesiculifera is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Psammoclema callosum
Psammoclema callosum is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Dardiese tale
Die belangrikste Dardiese taal is Kasjmiri met sowat 5,5 miljoen moedertaalsprekers. Kasjmiri is die vernaamste Dardiese taal, met 'n gevestigde literêre tradisie en 'n amptelike erkenning as een van die amptelike tale van Indië.
Lee Trevino
Humor
Aan die begin van Trevino se 1971 Amerikaanse Ope-uitspeelwedstryd teen Jack Nicklaus het hy 'n rubberslang wat sy dogter as 'n grap in sy sak gesit het, na Nicklaus gegooi, wat later erken het dat hy vir Trevino gevra het om dit vir hom te gooi sodat hy dit kon sien. Die rubberslang het 'n gil van 'n nabygeleë vrou en 'n hartlike lag van Nicklaus gekry. Trevino het daar 'n 68 rondte gespeel om Nicklaus met drie houe te wen.
Salone Nautico di Venezia
'''Internasionale Sportbootskou van Venesië'''
Pynstiller
Narkotiese analgetika
'n Narkotiese analgetikum word oor die algemeen by hewige pynervaring gebruik. Die werking van hierdie middels berus op die vermindering van die gewaarwording van pyn in die brein. Deur onderdrukking van die sentrale senuweestelsel word die pyndrempel verhoog en die reaksie op die sensasie van pyn word verlaag.
Gevoelens van euforie volg. Narkotiese analgetika is gewoontevormend en 'n toleransie teen die middel word deur die gebruiker daarvan opgebou, wat meebring dat toenemend groter dosisse benodig word om dieselfde pynstillende effek te bereik. Morfienagtige stowwe (opiate) hoort tot die groep narkotiese analgetika. 'n Prototipe van narkotiese analgetika is morfien, wat in 1803 uit opium verkry is. Newe-effekte by die gebruik van narkotiese analgetika is lomerigheid, onderdrukking van asemhaling, mislikheid, sufheid en vernouing van die pupille.
Museo Storico Navale di Venezia
Eienaar
Italiaanse Vloot
Sjibbolet
Oorsprong
In Rigters 12 word die woord Sjibbolet as 'n kodewoord gebruik:
San Andrés en Providencia
Die eilandgroep bestaan ​​uit die twee groter eilande, San Andrés 26 km² en Providencia 17 km², en 'n kleiner eilandjie, Santa Catalina 1 km²,  en dan enkele ander klein, onbewoonde eilande en koraalriwwe.
FIFA Sokker-Wêreldbekertoernooi in 2026
Toewysing
Die stemming het as volg verloop:
Bulbine tecta
Die plant het twee subspesies:
Lys van argaïsmes
Die volgende is voorbeelde van argaïsmes. Die eerste reeks woorde is afkomstig uit die Handwoordeboek van die Afrikaanse Taal (HAT), wat bemerk kan word aan "verouderd" of "histories" wat neffens 'n uitdrukking of term aangedui word.
Bulbine stolonifera
Bulbine stolonifera is 'n plant wat deel van die Asphodelaceae familie is. Die spesie is endemies aan die Noord-Kaap.
Dick Scobee
Hy het 'n Baccalaureus scientiae in Ruimtevaartingenieurswese behaal. Hy was 'n resiprokerende enjin werktuigkundige vir die Amerikaanse Lugmag en het as 'n vegvlieënier in die Viëtnamoorlog gedien.
Eystein
thumb|240px| Östens hög ("Eystein se grafheuwel") by Östanbro, [[Swede.]]
Adils
In Ynglingatal, moontlik uit die 9de eeu, word gesê Aðils is die opvolger van Óttarr (Ottar) en die voorganger van Eystein. Die stansa oor Aðils verwys ook na sy dood toe hy per ongeluk van sy perd afgeval het.
Marianne Kehlau
Marianne Kehlau (31 Januarie 1925 – 31 Oktober 2002) was 'n Duitse aktrise. Sy was bekend vir haar rolle in die rolprent John Glueckstadt (1975) en in die televisiereekse Hamburg Transit (1970) en Sonderdezernat K1 (1972).
Jung Chang
Kulturele Rewolusie
Chang se uitbeelding van die Chinese mense as "geprogrammeer" deur Maoïsme sou keer op keer in haar gevolglike skrywes weerklank vind.
Akademiese agtergrond
Sy het ook ere-doktorsgrade van die Universiteit van Buckingham, die Universiteit van York, die Universiteit van Warwick, Dundee Universiteit, Bowdoin College (Verenigde State van Amerika), en die Open University ontvang. Sy het by die Skool vir Asiatiese - en Afrika Studies in Londen klas gegee, voordat sy die instansie in die 1990's verlaat het ten einde op haar skryfwerk te konsentreer.
Karate
Karate - die woord beteken letterlik "leë hand" - is 'n Oosterse vorm van ongewapende selfverdediging wat veral op die eiland Okinawa, waar Japanse besetters in die 17e eeu die inwoners verbied het om wapens te dra, ontwikkel het.
Wes-Artika
Die "Wes-Arktiese regering" het 'n Amerikaanse liefdadigheidsorganisasie gestig om die bewustheid te verhoog oor die impak van klimaatsverandering op die natuurlewe van Antarktika en het ook aktief die behoefte aan 'n effektiewe wêreldwye reaksie op Covid-19-pandemie gesteun.
Produktoetsing
Die SABS (Suid-Afrikaanse Buro vir Standaarde)
- Chemiese tegnologie: algemene en nywerheidschemie, metallurgie, water, kunsstowwe, petroleum, bitumen.
Fisiese groothede
- Die digtheid, wat in kg.m- 3 of soms in die verouderde kg.ℓ−1 uitgedruk word (1 kg.m−3 =10–3 kg.ℓ−1). Digtheid kan bepaal word wanneer die massa en die volumeverplasing van materiale bekend is.
- Die soortlike weerstand, wat in Ω.m of in Ω.cm uitgedruk kan word. Dit is van belang waar isolasieweerstand en elektrostatiese ontlading ter sprake is.
Romulea columnae
Romulea columnae is 'n meerjarige blomplant en geofiet wat tot die genus Romulea behoort. Die spesie is inheems aan Algerië, Asore, Baleariese Eilande, Frankryk, Griekeland, Groot-Brittanje, Italië, Kanariese Eilande, Korsika, Kreta, Libanon, Libië, Madeiraeilande, Marokko, Palestina, Portugal, Sardinië, Siprus, Sirië, Sisilië, Spanje, Tunisië en Turkye. Dit is ook inheems aan die oostelike Egeïese eilande.
Kampioenetrofee 2013
Formaat
Die Kampioenetrofee 2013 is oor 18 dae tussen agt verskillende spanne oor 15 wedstryde beslis. Dit het op 6 Junie 2013 op Sophia Gardens in Cardiff, Wallis, met die openingswedstryd tussen Indië en Suid-Afrika begin. Die toernooi het geëindig op Edgbaston in Birmingham, Engeland, op 23 Junie met die eindstryd tussen Engeland en Indië, waartydens Indië die Kampioenetrofee ingepalm het. Dieselfde formaat is voorheen tydens die Kampioenetrofee 2009 gebruik.
Bulbine minima
Bulbine minima is 'n plant en geofiet wat deel van die Asphodelaceae familie is. Die spesie is endemies aan die Wes-Kaap is.
Juanita Moore
Juanita Moore (19 Oktober 1914 – 1 Januarie 2014) was 'n Amerikaanse aktrise. Sy was bekend vir haar rolle in die rolprente Affair in Trinidad (1952), Ransom! (1956), Imitation of Life (1959), en The Kid (2000).
Vikram Batra
Militêre lewe
Na sy studies aan wetenskap is Vikram in die weermag gekies deur CDS. In Julie 1996 sluit hy aan by die Indian Military Academy Dehradun. Aan die einde van die opleiding in Desember 1997 is hy op 6 Desember 1997 as luitenant in die Weermag se 13 Jammu en Kashmir Rifles in Sopore, Jammu, aangestel. Hy het ook in 1999 verskeie opleiding ondergaan met Commando Training. Op 1 Junie 1999 is sy troepe na die Kargil-oorlog gestuur. Vikram is as kaptein aangestel nadat hy die Hamp- en Raki Nab-plekke gewen het.
Vrugbare Halfmaan
Terminologie
Soos die term tans gebruik word, sluit dit Israel, Palestina, Irak, Sirië, Libanon, Egipte en Jordanië in, sowel as die omringende gebiede van Turkye en Iran. Benewens die Tigris en Eufraat, sluit rivierbronne die Jordaan in. Die binneste grens word omring deur die droë klimaat van die Siriese Woestyn in die suide. Om die buitenste grens lê die Anatoliese en Armeense hooglande in die noorde, die Saharawoestyn in die weste, Soedan in die suide en die Iranse Plato in die ooste.
John Roberts
Biografie
Roberts het in 2003 by Roadwater, Somerset, beswyk, kort nadat hy die vierde hersiene weergawe van sy Die Nuwe Geskiedenis van die Wêreld voltooi het.
Teenpous Anastasius III
Anastasius is deur Pous Leo III in 847 benoem as kardinaal-priester. Op 16 Desember 850 word hy ontslaan as kardinaal deur die sinode van Rome en op 8 Desember 853 deur 'n volgende sinode geëkskommunikeer omdat hy uit Rome gevlug het en nie teruggekeer het nie. Na die dood van Pous Leo III in April 855 nadat Pous Benedictus III verkies is, stel Anastasius homself aan as pous met die steun van keiser Lotharius (ander bronne gee Lodewyk II). In September 855 neem hy Benedictus gevange. Anastasius het egter te min steun gehad om sy posisie te behou. Aan die einde van September word Benedictus as pous gekroon.
Sean Combs
Sean Combs (gebore 4 November 1969) is 'n Amerikaanse kletskunstenaar, vervaardiger en akteur. Hy is bekend vir sy rolle in die rolprente Godzilla (1998), Monster's Ball (2001), Bad Boys II (2003), en Get Him to the Greek (2010).
Psammoclema rubrum
Die spons behoort tot die genus Psammoclema en tot die familie Chondropsidae. Die wetenskaplike naam van die spesie is die eerste keer geldig gepubliseer in 1958 deur Lévi.
Ingvar
Salme-skepe
Die skepe is na raming in 650-700 n.C. in Skandinawië gebou. Hulle het nie seile of maste gehad nie en sou geroei gewees het vir kort afstande aan die Oosseekus, tussen eilande of reguit oor die Oossee. Die grootste skip kan die oudste Wikingboot wees wat nog ontdek is, en dit sal die begin van die Wikingtydperk herdefinieer.
Psammoclema rugosum
Die spons behoort tot die genus Psammoclema en tot die familie Chondropsidae. Die wetenskaplike naam van die spesie is die eerste keer geldig gepubliseer in 1888 deur Lendenfeld.
Tampa Internasionale Lughawe
Vlieënde boot
Tampa Bay is die geboorteplek van kommersiële lugdiens, toe die pioniervlieënier Tony Jannus op 1 Januarie 1914 die eerste vlug van die St. Petersburg-Tampa Airboat Line gevlieg het van St. Petersburg na Tampa met 'n Benoist Flying Boat — die eerste geskeduleerde kommersiële lugrederyvlug in die wêreld wat 'n swaarder-as-lug-vliegtuig gebruik het.
Tampa Internasionale Lughawe
Die 1952-terminaal, wat vir drie lugrederye gebou is, is oorweldig nadat die Burgerlike Lugvaartraad in die laat 1950's aan Capital, Delta, Northeast, Northwest en Trans World Airlines magtiging verleen het om vanaf Tampa te vlieg. 'n Anneks is oos van die terminaal gebou vir die nuwe rederye. Skroefaangedrewe vlugte het in 1959 op Eastern Air Lines se L-188 Electra begin; in 1960 het National, Eastern en Delta Air Lines begin met straalvlugte met die Douglas DC-8. National se DC-8 het direk gevlieg na Los Angeles en weeklikse Pan American stralers na Meksikostad het in 1961 begin. Die 1952-terminaal was oorlaai namate groter stralers suiervliegtuie vervang het en dit is weer uitgebrei.
Bulbine monophylla
Bulbine monophylla is 'n plant en geofiet wat deel van die Asphodelaceae familie is. Die spesie is endemies aan die Wes-Kaap. Dit kom voor vanaf Porterville tot by Tulbagh waar dit deel van die fynbos is. Dit het 'n voorkomsgebied van kleiner as 100 km² en het reeds groot gedeeltes van sy habitat afgestaan aan koringverbouing. Die enigste oorblywende subpopulasie word bedreig deur oorbeweiding en indringerplante.
Anund
Geskiedenis
Een herfs het koning Anund tussen sy huise gereis en by 'n plek met die naam Himinheiðr tussen twee berge gekom. Hy is deur 'n grondstorting verras wat hom gedood het. Hy is deur sy seun Ingjar opgevolg.
Brunsvigia gregaria
Brunsvigia gregaria is 'n geofiet wat tot die Amaryllidaceae familie hoort. Die spesie is endemies in die Oos-Kaap.
Oos-Londenlughawe
Oos-Londen is 'n klein maar besige lughawe wat 'n belangrike rol in die ekonomiese groei van die Oos-Kaap speel. Elke dag verwelkom dit tussen 20 en 30 vlugte – wat jaarliks 346 000 mense na Oos-Londen bring. Hiervan is meer as 140 000 vakansiegangers, meestal plaaslik, en sowat 15% is buitelandse toeriste. In 2013 het die lughawe 658 363 passasiers hanteer.
Geskiedenis
In 1944 is 'n nuwe lughawe op Collondale gebou, ongeveer 2 km wes van die huidige terminaalgebou.
Infrastruktuur
Die lughawe lê 133 meter (435 voet) bo seevlak en het twee geteerde aanloopbane, by name 11/29 wat 1 939 meter lank en 46 meter breed is, en 06/24 wat 1 585 meter lank en 46 meter breed is.
Werkdier
'n Werkdier is 'n dier, gewoonlik mak, wat deur mense aangehou en opgelei word om bepaalde take uit te voer. Werkdiere kan troeteldiere wees of as werkers opgelei word om sekere gespesialiseerde werke te doen, byvoorbeeld as gidshonde, hulphonde, karweiperde of boswerkersolifante. Die meeste werkende diere is óf diens- of karweidiere. Party kan ook as melkdiere dien, of hulle kan as herdersdiere aangewend word. Sommige, aan die einde van hul werklewe, kan ook geslag word vir hul vleis of ander produkte soos leer.
Pakdiere
Pakdiere kan van dieselfde spesie wees as ry- of harnasdiere. Perde, muile, donkies, rendiere en kamele kan individuele bloedlyne of rasse hê wat spesifiek vir verpakking geteel is. Ander spesies word slegs gebruik om vragte te vervoer, soos lamas in die Andes.
Pseudoceratina durissima
Pseudoceratina durissima is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Saharawoestyn-brand
Op 6 November 1961 ontstaan daar ‘n brand in ‘n gasput by Gassi Touil in die gebied Grand Erg Oriental van Algerië weens ‘n breuk in ‘n aardgaspypleiding van die Phillips Petroleum Co.
Pseudohalichondria
Pseudohalichondria is 'n genus van sponsdiere uit die klas van die Demospongiae (gewone sponse).
Video
Video is ’n elektroniese medium vir die opneem, kopieer, terugspeel, uitsaai en vertoon van bewegende visuele media. In 1951 het die eerste video-opnemer beelde van televisiekameras opgeneem deur die kamera se elektroniese impulse om te skakel en die inligting op ’n magnetiese videoband te stoor. Video is aanvanklik ontwikkel vir meganiese televisiestelsels, wat kort daarna vervang is deur katodestraalbuisstelsels (CRT) wat later vervang is deur platskerms van verskillende soorte.
Wurmbea
Wurmbea is 'n genus van meerjarige geofiete wat behoort tot die familie Colchicaceae. Die genus is in 1781 deur die plantkundige Carl Peter Thunberg geskep en vernoem na 'n Nederlandse handelaar, F. van Wurmb, op die eiland Java. Spesies van die plant kom in Afrika, Australië en Nieu-Seeland voor.
Brunsvigia orientalis
Dit staan ook bekend as die: ajuinbol, kandelaarblom, kandelaarlelie, koningskandelaarblom, lantanter, Maartblom, Marsblom, misryblom, perdespook, perdespookbossie, rolbossie, seeroogblom, tanteletant, tanterletant en wawiel.
Grafiese kommunikasie
Visuele kommunikasie
Visuele kommunikasie maak gebruik van visuele hulpmiddels. Dit is die vervoer van idees en inligting in vorme wat kan gelees of gesien kan word. Hoofsaaklik hou dit verband met twee dimensionele beelde, dit sluit in: tekens, tipografie, tekeninge, grafiese ontwerp, illustrasie, kleur en elektroniese hulpbronne. Dit maak uitsluitlik staat op visie. Dit is 'n vorm van kommunikasie met 'n visuele effek. Dit ondersoek die idee dat 'n visuele boodskap met teks 'n groter impak het om 'n persoon te oorreed. Dit is die kommunikasie deur die aanbieding van inligting deur middel van 'n visuele vorm. Die evaluering van 'n goeie visuele ontwerp is gebaseer op die meting van begrip deur die gehoor, nie op die estetiese of artistieke voorkeur nie. Daar is geen universele beginsels van skoonheid en wat onsienlik is nie. Daar bestaan 'n verskeidenheid van maniere om inligting visueel aan te bied: soos gebare, liggaamstale, video en televisie. Hier is die fokus op die aanbieding van die teks, foto's, diagramme, foto's, geïntegreerd op'n rekenaarskerm. Die term visuele aanbieding word gebruik om te verwys na die werklike aanbieding van die inligting. Onlangse navorsing in die veld het gefokus op die webontwerp en grafies georiënteerde bruikbaarheid. Grafiese ontwerpers gebruik metodes van visuele kommunikasie in hulle professionele praktyk.
2023 Oostenrykse Grand Prix
Renuitslag
Max Verstappen ontvang 'n ekstra punt vir die vinnigste ronde. *1 Lewis Hamilton en Logan Sargeant kry beide 'n tydstraf van vyf sekondes omdat hul meermale buite die baan ry, dit het egter geen verskil aan die einduitslag gemaak nie. *2 Nyck de Vries kry 'n tydstraf van vyf sekondes omdat hy Kevin Magnussen van die baan afdruk, dit het egter geen verskil aan die einduitslag gemaak nie. *3 Yuki Tsunoda eindig die wedren as sewentiende, maar kry 'n tydstraf van tien sekondes omdat hy meermale buite die baan ry. *4 Kevin Magnussen kry 'n tydstraf van vyf sekondes omdat hy meermale buite die baan ry, dit het egter geen verskil aan die einduitslag gemaak nie.
Joan Miró
Miró word as verteenwoordiger van klassieke moderne kuns met sy fantasievolle beeldmotiewe onder die gewildste kunstenaars van die 20ste eeu gereken. Sy magiese simbole, wat maan, sterre, voël, oog en vrou versinnebeeld, is van die bekendste elemente van sy kuns. Sy laat werke soos die reeks Toiles brûlées ("Verbrande doeke") word dikwels as versteurend ervaar, maar gee as bewuste vernietiging uitdrukking aan sy ontevredenheid oor die kommersialisering van kuns en is 'n oproep om "skilderkuns te vermoor".
Gertrud de Lalsky
Gertrud de Lalsky (27 Januarie 1878 – 16 September 1958) was 'n Duitse aktrise. Sy was bekend vir haar rolle in die rolprente Sklaven fremden Willens (1920), Das Geheimnis von Schloß Elmshöh (1925), Ich hab mein Herz in Heidelberg verloren (1926), en Dinner Is Served (1936).
Klas 1E-lokomotief
Die eerste hooflyn wat geëlektrifiseer is, was tussen Pietermaritzburg en Glencoe tussen 1924 en 1926. Die toevoer was 3 kV gelykstroom en 78 lokomotiewe is bestel by Metropolitan Vickers and Company in Manchester. Dit was op daardie stadium die grootste bestelling vir één tipe elektriese lokomotief ter wêreld.
Loch McNess
Loch McNess, ook bekend as Yanchep Lake, is 'n varswatermeer wat naby Yanchep in die noordelike deel van die kusvlakte van Perth, Wes-Australië geleë is. Loch McNess is deel van die Wanneroo-vleilande, 'n ketting van mere, en is deel van die Yanchep Nasionale Park. Water uit die meer word gebruik om die ondergrondse mere in sommige nabygeleë grotte te hervul.
Beskrywing
Sedert die Europese kolonisasie van die gebied en spesifiek met die bou van Gloucester Lodge aan sy kus in 1933 is die meer tradisioneel vir bootuitstappies gebruik. Tans is daar is nie meer genoeg water in die meer vir bootry nie.
Patrice Talon
In September 2021 ontmoet Patrice Talon en Thomas Boni Yayi, politieke bondgenote wat intieme vyande geword het, in die Marina Palace in Cotonou. Tydens hierdie tête-à-tête het Thomas Boni Yayi 'n reeks voorstelle en versoeke aan Patrice Talon voorgelê, wat veral betrekking het op die vrylating van 'politieke aangehoudenes'.
Pseudosuberites digitatus
Pseudosuberites digitatus is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Jabu Mabuza
Persoonlike lewe
Mabuza het sy toekomstige vrou, Siphiwe, in die 1970's ontmoet en hulle het drie kinders gehad. Hy sterf op 16 Junie 2021 aan COVID-19 in die ouderdom van 63 jaar.
Karl E. Meyer
Vroeë lewe en opvoeding
Meyer is in Madison, Wisconsin gebore. Sy loopbaan in joernalisme het reeds begin toe hy nog 'n voorgraadse student by die Universiteit van Wisconsin-Madison was. Gedurende sy junior jaar het hy die redakteur van The Daily Cardinal geword, te wete die studente koerant, terwyl hy gedien het as die kampus-korrespondent van die Milwaukee Journal. Gedurende sy senior jaar, het hy die universiteit se literêre tydskrif, The Athenaean geredigeer. Hy het sy MPA (Meester van Openbare Sake) van die Woodrow Wilson Skool van Publieke en Internasionale Sake by Princeton-universiteit ontvang. Nadat 'n Proctor Genootskap aan hom toegeken is het hy 'n Ph.D. in politiek, ook van Princeton-universiteit, behaal.
Yair Lapid
Lapid het hermeneutiek en kulturele studies aan die Bar Ilan-universiteit studeer en as 'n joernalis, akteur en televisie-aanbieder gewerk. Hy het ook verskeie boeke geskryf.
Oliver Spasovski
Oliver Spasovski (Masedonies: Оливер Спасовски; gebore op 21 Oktober 1976) is 'n Macedoniese politikus wat sedert 3 Januarie 2020 die huidige premier van Noord-Masedonië is.
Pleonasme
Voorbeelde
Let daarop dat die woorde in die onderstaande voorbeelde nie sinonieme van mekaar is nie.
2018 Japannese Grand Prix
Bande
Pirelli het die volgende bande aan alle spanne verskaf:
Lithops ruschiorum
Verspreiding en habitat
Die plant is endemies aan Namibië. Sy natuurlike habitat is rotsagtige gebiede en koue woestyn.
Ethiopies-Ortodokse Tewahedo-kerk
thumb|240px|links|Die Kerk van Sint Joris, ’n rotskerk in [[Lalibela, Ethiopië.]] Die kerk is in gemeenskap met die Eritrees-Ortodokse Tewahedo-kerk, die Kopties-Ortodokse Kerk van Alexandrië, die Malankara-Ortodokse Siriese Kerk, die Armeens-Apostoliese Kerk en die Siries-Ortodokse Kerk.
Pypleiding
'n Pypleidingstelsel bestaan uit ŉ netwerk van pype met bybehorende pompe, klappe en meet- en beheerstasies. Dit word vir die vervoer van gasse, vloeistowwe en selfs ook vaste stowwe gebruik. In die vervoerwese het pypleidings reeds 'n belangrike plek ingeneem. Afhangende van die doel waarvoor dit gebruik word, word die pype van ŉ verskeidenheid materiale vervaardig, onder meer staal, gietyster, aluminium, koper, geelkoper, keramiek, beton of kunsstowwe.
Ontwikkeling
Die pyp het 'n diameter van 76 cm en is ongeveer 1 800 km lank. Dit het 3 pompstasies waarmee die ru-olie gepomp word en loop van die olieveld in Saoedi-Arabië tot in Libanon (aan die Middellandse See). Die toenemende olieverbruik na 1950 het die aanlê van verdere pypleidings genoodsaak en selfs in Suid-Afrika is dit in gebruik geneem. Die grootste oliepypleiding in Suid-Afrika loop van Durban via Howick, Ladysmith, Bethlehem, Kroonstad, Sasolburg en Alberton tot in Johannesburg.
Vervaardiging en onderhoud
Pype wat egter ŉ groter deursnee as 50 cm het, word langsnaat of spiraal gelas. By die ontwerp van die pyp moet veral die vervoerkapasiteit daarvan in ag geneem word, en dit word beïnvloed deur onder meer die deursnee van die pyp, die druk waaronder dit geplaas word, lekdigtheid, die viskositeit (taaiheid) van die vloeistowwe wat vervoer gaan word, ensovoorts. Die pype moet ook beskerm word. By koolstofstaal word korrosie byvoorbeeld teengewerk deur die byvoeging van klein persentasies koper en nikkel.
Gamma Microscopii
Gamma Microscopii (afgekort as γ Mic) is die helderste ster in die sterrebeeld Mikroskoop (Microscopium). Dit het ’n skynbare magnitude van 4,68, wat te dof is om uit stadsgebiede te sien. Volgens parallaksmetings is dit sowat 223 ligjare van die Son af.
Houari Boumediène
Houari Boumédiène (Arabies: هواري بومدين‎ ; ALA-LC: Hawwārī Būmadyan; 23 Augustus 1932 - 27 Desember 1978), dien vanaf 19 Junie 1965 tot 12 Desember 1976 as voorsitter van die Revolusionêre Raad van Algerië en daarna as die tweede President van Algerië tot sy dood op 27 Desember 1978.
Zemene Mesafint
Ras Mikael Sehul
Tradisioneel begin dié era op die datum waarop Ras Mikael Sehul keiser Iyoas I afgesit het (7 Mei 1769), en eindig dit by die kroning van keiser Tewodros II (11 Februarie 1855) nadat hy al sy mededingers verslaan het. Sommige historici beskou die moord op Iyasu I (13 Oktober 1706) en die gevolglike agteruitgang van die dinastie as die begin van die tydperk. Ander meen dit het begin aan die begin van Iyoas se bewind (26 Junie 1755).
Iyasu II (1730-1755)
Die ryk was op die rand van rampspoed tydens die bewind van Iyasu II (1730-1755). Hy het as ’n kind die troon bestyg en sy ma, keiserin Mentewab, het van 1723 tot 1730 ’n belangrike rol as regent gespeel. Sy het haar in 1730 as medeheerser laat kroon, die eerste vrou in Ethiopië se geskiedenis wat regeer het. Buite die hoofstad, Gondar, was daar konflik tussen streke wat honderde jare al deel van die ryk was – die Agau-volk, Amhare, Shewa en Tigreane – en die nuwe aankomelinge, die Oromo.
Pseudosuberites montiniger
Pseudosuberites montiniger is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Noxolo Maqashalala
Afsterwe
Sy is op 12 Maart 2021 in haar huis in Johannesburg oorlede op 44 jarige ouderdom. Die Oos-Kaapse LUR vir kuns, kultuur, sport en ontspanning, Fezeka Nkomonye, het haar geprys as voorbeeldig in die kunste en noem haar dood 'n knou vir die bedryf. Suid-Afrika se minister van sport, kuns en kultuur, Nathi Mthethwa, noem haar "'n uitstekende kunstenaar wat haar bes gegee het in elke rol wat sy vertolk het".
Pseudosuberites nudus
Die spons behoort tot die genus Pseudosuberites en tot die familie Suberitidae. Die wetenskaplike naam van die spesie is die eerste keer geldig gepubliseer in 1964 deur Koltun.
Sonkonstante
thumb|220px|Die sonstralingspektrum by bopunt van atmosfeer, op 'n lineêre skaal en met die golfgetal aangedui.
Die sonkonstante is nie 'n vasgestelde konstante soos die konstante van Planck of die ligsnelheid nie. Dit is 'n gemiddelde, wisselende waarde. In die afgelope 400 jaar het dit met minder as 0,2 persent verander. Miljarde jare gelede was dit aansienlik laer.
Sekularisme
Sekularisme is die afsydigheid, verwerping of uitsluiting van godsdiens en godsdienstige oorwegings. Woorde en begrippe wat hiermee geassosieer word isː
Sekularisme is intellektueel gewortel van van Griekse en Romeinse filosowe soos Zeno van Citium en Markus Aurelius; van denkers soos John Locke, Denis Diderot, Voltaire, Baruch Spinoza, James Madison, Thomas Jefferson en Thomas Paine; en van meer onlangse vrydenkende ateïste soos Matthew W. Dillahunty, Robert Ingersoll, Bertrand Russell en Christopher Hitchens. Dit verskuif die fokus van godsdiens na ander 'tydelike' en 'wêreldse' dinge, met die klem op die natuur, rede (redenasie), wetenskap en ontwikkeling.
Dane Cook
Dane Cook (gebore 18 Maart 1972) is 'n Amerikaanse akteur, skrywer, en regisseur. Hy is bekend vir sy rolle in die rolprente Waiting... (2005), Employee of the Month (2006), Good Luck Chuck (2007), en My Best Friend's Girl (2008).
Pseudosuberites perforatus
Die spons behoort tot die genus Pseudosuberites en tot die familie Suberitidae. Die wetenskaplike naam van die spesie is die eerste keer geldig gepubliseer in 1898 deur Thiele.
Harald Oorlogtand
Die Slag van Bråvalla
Toe Harald besef hy sal van ouderdom sterf, het hy aan Hring voorgestel dat hulle 'n groot veldslag tussen hulle hou. Bråvalla is as plek vir die slag gekies. Harald het gehoop hy sal op die slagveld sterf en dan na Walhalla gaan, eerder as dat hy in sy bed sterf.
Harald het toe op die slagveld gesterf, en volgens Gesta Danorum was dit met die hulp van die god Odin. Toe Hring van sy teenstander se dood hoor, het hy opdrag gegee dat die soldate ophou veg. Hring, wat tradisioneel die vader van Ragnar Lodbrok was, het die heerser van Denemarke en Swede geword, maar nie van Noorweë, wat toe 'n lappieskombers van koninkryke was, nie.
Abiy Ahmed
In Oktober 2021 is Abiy Ahmed amptelik beëdig vir 'n tweede termyn van 5 jaar.
Lithops karasmontana
Lithops karasmontana is 'n vetplant wat deel is van die Aizoaceae familie. Die spesies is endemies aan Namibië.
Hussein Onn
Tun Hussein bin Dato' Onn, SMN, DK; (12 Februarie 1922 - 29 Mei 1990) was die derde Eerste Minister van Maleisië wat in hierdie pos gedien het van 1976 tot 1981.
Britse algemene verkiesing van 2019
Die Britse algemene verkiesing van 2019 was 'n algemene verkiesing wat op 12 Desember 2019 in die Verenigde Koninkryk plaasgevind het. Dit was die tweede verkiesing sedert die Brexit-referendum in 2016.
Thomas Sankara
'n Groep rewolusionêres het namens Sankara (wat destyds in huisarres was) aan bewind gekom tydens 'n populêre staatsgreep in 1983. Sankara, toe 33 jaar oud, het daarna die president van die Republiek van Bo-Volta geword. Hy het onmiddellik programme van maatskaplike-, ekologiese- en ekonomiese veranderinge van stapel gestuur, en die land herdoop vanaf die Franse koloniale naam Bo-Volta na Burkina Faso ('Land van onverganklike mense'), met die mense wat voortaan as Burkinabé ('opregte mense') sou bekendstaan. Sy buitelandse beleid het gefokus op anti-imperialisme. Sy regering het alle buitelandse hulp vermy, omvangryke skuldvermindering nagestreef, alle grond- en minerale rykdomme genasionaliseer en die mag en invloed van die Internasionale Monetêre Fonds en die Wêreldbank verwerp. Sy binnelandse beleid was daarop ingestel om hongersnood te voorkom met selfvoorsiening in die landbou en grondhervorming, met die prioritisering van onderwys deur'n landwye geletterdheidsveldtog en die bevordering van openbare gesondheid deur 2,5 miljoen kinders teen breinvliesontsteking, geelkoors en masels in te ent.
Abdul Razak
Tun Razak was die premier wat verantwoordelik was vir die oprigting van Barisan Nasional, wat die regerende koalisie van politieke partye is wat tot 10 Mei 2018 in Maleisië aan bewind was, nadat hy oorgeneem het by sy voorganger, die Alliansie. Barisan Nasional het die 14de verkiesing in Maleisië verloor onder sy seun Najib Razak. Hy is ook bekend vir die bekendstelling van die Maleisiese Nuwe Ekonomiese Beleid (MNEP).
Lithops optica
Naam en beskrywing
Die bekende en wyd gekweekte "rubra" variëteit is 'n helder pers/rooi kleur. Terwyl die meeste eksemplare van Lithops optica nie hierdie kleur het nie, word die "rubra"-variëteit verreweg die algemeenste gekweek.
Gianandrea Noseda
Buite die VK het Noseda die Victor de Sabata Gaste-Dirigent Stoel by die Pittsburgh Simfonieorkes vir 'n aangewese termyn van vier seisoene gehou. Noseda het ook sedert Mei 2011 gedien as prinsipiële Gas-Dirigent van die Israelse Filharmoniese Orkes. In 2011 het Noseda vir die eerste keer opgetree as Gas-Dirigent van die Nasionale Simfonieorkes (NSO; Washington, D.C.), en in November 2015 teruggekeer vir 'n bykomende gaste-uitvoering. In Januarie 2016 het die NSO Noseda as sy volgende musikale direkteur aangestel, met ingang van die 2017-2018 seisoen, met 'n aanvanklike kontrak van vier seisoene. In September 2018 het die NSO die verlenging van Noseda se kontrak deur na en met inbegrip van die 2024-2025 seisoen aangekondig.
Noseda het verskeie opnames met die BBC Filharmoniese Orkes vir die Chandos plate-etiket gedirigeer, van o.a. Prokofiëf, Dallapiccola (insluitende die wêreld premiére opname van Dallapiccola se Partita), Dvořák, Liszt, Mieczysław Karłowicz, Alfredo Casella, Sjostakowitsj, Rachmaninoff, en Respighi.
Félix Tshisekedi
Félix Antoine Tshisekedi Tshilombo (Frans: [feliks ɑ̃twan tʃizək(ə)di tʃilɔ̃bo]; gebore op 13 Junie 1963) is 'n Kongolese politikus wat sedert 25 Januarie 2019 die president van die Demokratiese Republiek die Kongo is. Hy is die leier van die Union for Democracy and Social Progress (UDPS), die oudste en grootste party van die Demokratiese Republiek van die Kongo, en het sy oorlede vader Étienne Tshisekedi opgevolg in daardie rol, 'n driemalige premier van Zaïre en opposisieleier tydens die bewind van Mobutu Sese Seko. Tshisekedi was die kandidaat vir president van die UDPS-party in die algemene verkiesing in Desember 2018, wat hy gewen het, ondanks beskuldigings van ongerymdhede van verskeie verkiesingsmoniteringsorganisasies en ander opposisiepartye. Sy oorwinning word deur die Konstitusionele Hof van die DRK gehandhaaf nadat 'n ander opposisie-politikus, Martin Fayulu, die uitspraak betwis het, maar Tshisekedi word daarvan beskuldig dat hy 'n ooreenkoms met sy voorganger, Joseph Kabila, gemaak het. Die verkiesing was die eerste vreedsame magsoorgang sedert die DRK in 1960 onafhanklik van België geword het.
Kirsten McCann
Kirsten McCann (25 Augustus 1988 - ) is 'n Suid-Afrikaanse roeier wat 'n wêreldtitel in Sarasota, Florida gewen het. Sy is die eerste Suid-Afrikaanse vrou wat dit vermag. Sy het deelgeneem in die liggewig afdeling vir vroue in enkelskulbote. Sy het ook in die Olimpiese Somerspele 2016 deelgeneem in die dubbelskulbote.
Kampioenetrofee 2017
Die Kampioenetrofee 2017 (Engels: 2017 ICC Champions Trophy) is van 1 tot 18 Junie 2017 in Engeland en Wallis beslis. Dit was die agtste Kampioenetrofee in EDI-krieket wat deur die Internasionale Krieketraad (IKR) aangebied is.
Bangladesj, Engeland, Indië en Pakistan het vir die halfeindrondte gekwalifiseer. Indië het Bangladesj en Pakistan het Engeland geklop, waardeur die twee aartsvyande Indië en Pakistan in die eindstryd ontmoet het. In die eindstryd op The Oval in Londen het Pakistan die verdedigende kampioen Indië met 180 lopies verslaan en sodoende sy eerste Kampioenetrofeetitel gewen. Saam met hul oorwinning tydens die Krieketwêreldbeker 1992 en die T20I-wêreldbeker 2009 was dit Pakistan se derde internasionale kriekettitel. Suid-Afrika is reeds in die groepfase uitgeskakel
Riccardo Chailly
Biografie
Chailly het in 1999 die eerste musikale direkteur van die Orchestra Sinfonica di Milano Giuseppe Verdi geword, en die pos tot 2005 gehou. Hy beskik nou oor die titel van Dirigent Laureaat by La Verdi. In Desember 2013 het La Scala die aanstelling van Chailly as die geselskap se volgende musikale direkteur aangekondig, te wete van 1 Januarie 2017 tot 31 Desember 2022. In Augustus 2015 het die Lucerne-fees die aanstelling van Chailly as die orkes se nuwe musikale direkteur aangekondig, met ingang van die 2016 Lucerne-fees, met 'n aanvanklike kontrak van vyf jaar. Op 31 Januarie 2019 het die Lucerne-fees orkes aangekondig dat Chailly se pos as musikale direkteur tot 2023 verleng is.
Aloe longibracteata
Aloe longibracteata is 'n aalwyn wat endemies is in Limpopo en Mpumalanga en word gegroepeer as deel van die bontaalwyne. Dit kom in die Middelburg-omgewing voor, ooswaarts tot by Lydenburg en noordwaarts tot by Polokwane en Tzaneen. Die plant groei op hoogtes bo seevlak tussen 1300 m en 1 800 m. Dit blom van Julie tot Augustus. Die naam longibracteata verwys na die lang blomskutblare van die spesie.
Kampioenetrofee 2029
Die toernooi se formaat van 2009, 2013, 2017 en 2025 sal onveranderd bly en die agt beste nasionale spanne op die EDI-ranglys sal aan die Kampioenetrofee 2029 kan deelneem. Die spanne sal in twee groepe van vier elk verdeel word, waarvan elke span een keer teen al die ander spanne van die groep speel. Die twee beste spanne van elke groep sal hierna vir die halfeindrondte kwalifiseer en die wenners mekaar in die eindstryd ontmoet.
Hoeni
Lewe
Die tweede keer dat sy naam genoem word, is op ’n steenbak wat in 2007 ontdek is. Hoeni se naam word sonder ’n cartouche geskryf, maar met die Nesoe-biti-naam.
Seismograaf
'n Seismograaf is 'n seismometer wat reageer op ondergrondse geluide en skuddings soos veroorsaak word deur aardbewings, vulkaan uitbarstings en ontploffings, dit opneem teenoor werklike tyd en weergee in die vorm van 'n seismogram.
Sindi van Zyl
Sindisiwe van Zyl (3 April 1976 - 10 April 2021), was 'n Zimbabwiesgebore Suid-Afrikaner, 'n dokter, radio-omroeper, rubriekskrywer, gesondheidsaktivis en navorser wat bekend is daarvoor dat sy sosiale en hoofstroommedia gebruik het om MIV-verwante voorligting, geestesgesondheid, voortplantingsgesondheid, en ander mediese en openbare gesondheidsinligting te bespreek. Sy het verskeie toekennings vir haar werk ontvang. As gevolg van haar uitgebreide voorspraak vir openbare gesondheid, was sy bekend as "die mense se dokter".
Afsterwe
Op 10 April 2021 sterf sy op 45-jarige ouderdom aan COVID-19 in 'n Johannesburgse hospitaal. Haar begrafnis was op 15 April 2021. Roubetoon vir dr Sindi het mense ingesluit wat hulself op sosiale media vertoon het in rokke met sakke, wat haar kenmerkende styl was.
Gamma2 Normae
Dit is ’n geëvolueerde geelkleurige reusester van spektraaltipe K0 III met ’n massa van sowat 2,16 keer dié van die Son. Dit het uitgesit tot ’n radius van 10 keer die Son s'n. Dit is ’n rooiklontster op die horisontale tak, wat aandui dit verbrand helium in sy kern. Sy ligsterkte is omtrent 51 keer die Son s'n en sy effektiewe temperatuur is 4 699 K.
Petroesjka
Petroesjka (Russies: Петру́шка, IFA: /pʲɪtˈruʂkə/, ) is ’n Russiese poppekaskarakter wat al sedert die 17de eeu bekend is. Petroesjkas is as handskoenpoppe of marionette gebruik. Hy is tradisioneel ’n soort grapjas met rooi klere en ’n punthoed, en dikwels ’n lang neus.
Geskiedenis
Hy was aanvanklik ’n karakter van tipiese klugspele wat op volwasse gehore gemik was. As poppekaskarakter wat hoofsaaklik kinders vermaak het, het hy minder vulgêr en aggressief geraak. In die Sowjetunie is hy dikwels in propaganda gebruik, waar hy arm boere verdedig en die rykes aangeval het.
Ornithoglossum dinteri
Ornithoglossum dinteri is 'n meerjarige, blomdraende plant en geofiet wat deel is van die Colchicaceae familie. Dit plant is inheems aan Namibië, die Noord-Kaap, Noordwes en die Vrystaat.
Georgia Lind
Georgia Lind (20 November 1905 – 10 Desember 1984) was 'n Duitse aktrise. Sy was bekend vir haar rolle in die rolprente Die Halbwüchsigen (1929), Ja, ja, die Frauen sind meine schwache Seite (1929), How Do I Become Rich and Happy? (1930), en Der Mann, der nicht nein sagen kann (1938).
Klas 9E-lokomotief
Die aanhoudende kraglewering van al die motors is 3 840 kW. Die lokomotief beskik oor vyf remtoestelle: lugremme vir die lokomotief, lugremme vir die trein, vakuumremme vir die trein, 'n handrem en dinamiese elektriese reostaatremme wat 4 200 kW weerstand kan bied.
Erik Björnsson
Volgens die Hervarar saga was Björn se seuns Erik en Refil. "Laasgenoemde was 'n vegterprins en seekoning. Koning Erik het ná sy vader oor die Sweedse Ryk regeer, maar net kort gelewe. Toe het Erik die seun van Refil die koninkryk se troon bestyg."
Dundrum, Noord-Ierland
Die sandduinhabitat en natuurbewaringsgebied Murlough Nature Reserve, wat in 1967 as Ierland se eerste natuurreservaat gevestig is en tans deur die National Trust bestuur word, is naby Dundrum geleë, met Keel Point as plaaslike toegangspunt.
Jetstar
Geskiedenis
Oorspronklik was die lugredery se hoofkwartier op die terrein van Avalon-lughawe naby Melbourne, en het in die middel van 2004 vanaf Avalon-lughawe begin vlieg,  maar het sedertdien sy geregistreerde kantoor na die middestad van Melbourne verskuif.
Ten spyte van sy laekoste-etos, bied Jetstar tans 'n beperkte aantal verbindingsdienste sonder om deur bagasie na te gaan - hoewel dit verander het sedert internasionale vlugte in November 2006 begin het. Bagasieverbinding is bygevoeg as 'n diensaanbieding vir binnelandse vlugte wat met internasionale vlugte verbind.
Ornithoglossum viride
Die Eendjies (Ornithoglossum viride) is 'n meerjarige, blomdraende plant en geofiet wat deel is van die Colchicaceae familie. Dit spesie is endemies aan die Wes-Kaap.
Matrjosjka
Gewilde temas
Nuwe style word ook deesdae aangetref, soos blomme, Kersfees, Paasfees, godsdiens, diereversamelings, portrette en karikature van bekende politici, musikante, ruimtevaarders en bekende rolprentsterre. Sommige Russiese kunstenaars spesialiseer vandag in temas soos mense of die natuur. Streke met noemenswaardige matrjosjka-style sluit in Sergijef Posad, Semjonowo (nou die dorp Semjonof), Polchofski Maidan en Kirof.
Politieke matrjosjkas
In die laat 1980's en vroeë 1990's, tydens perestroika, het vryheid van uitdrukking daartoe gelei dat leiers van die Sowjetunie ’n algemene tema van die poppe geword het, met die grootste pop wat die destydse leier, Michail Gorbatsjof, uitbeeld. Hulle was toe baie gewild en het die bynaam "Gorbi", gekry, wat ook Gorbatsjof se bynaam was. Ná die val van die Sowjetunie het nuwe weergawes gereeld verskyn met uitbeeldings van die Russiese presidente Boris Jeltsin, Wladimir Poetin en Dmitri Medwedef.
Revolusiejaar 1848
Habsburgse lande
Die revolusies van 1848 het verrykende gevolge gehad. Van die lande wat deur die revolusies geraak is, sou die Oostenrykse Keiserryk die diepste getref word.
Op 12 Maart het onluste in Wene uitgebreek nadat petities vir liberale hervormings deur de regering van die hand gewys is. Hierdie liberale opstande het Klemens von Metternich so ontsenu dat hy as kanselier bedank en na die buiteland uitgewyk het. Op 15 Maart het keiser Ferdinand die sensuur opgehef en belowe om 'n nasionale vergadering byeen te roep. In April is 'n nuwe grondwet uitgevaardig en, nadat hernude opstande in Mei uitgebreek het, is die grondwet hersien. Nadat die Weense Oktober-opstand bloedig onderdruk is, het keiser Ferdinand vir Felix zu Schwarzenberg as hoof van die regering aangestel. Op advies van Schwarzenberg het Ferdinand in Desember afstand gedoen van die troon ten gunste van sy 18-jarige neef Frans Jozef I. Met Russiese hulp is orde uiteindelik in die Oostenrykse ryk herstel.
Italiaanse lande
In die koninkryk van Lombardye-Venesië, wat aan Oostenryk behoort het, is die Oostenrykers uit Venesië verdryf en is die Republiek van Venesië uitegroep. Die Oostenrykse generaal Joseph Radetzky von Radetz het daarin geslaag om Lombardye te behou. Pous Pius IX is in 1849 verdryf en in sy staat is die kortstondige Romeinse Republiek opgerig.
België
In België was daar radikaal-demokratiese republikeine wat na die Februarie-revolusie in Parys, met die steun van die republikeinse regering in Parys, die monargie van Leopold I wou omverwerp. Hierdie planne is deur die Belgiese regering en met die hulp van die leër by Risquons-Tout, waar die republikeine uiteengejaag is, in die wiele gery. Ook plaaslike opstande is in verskeie dorpe en streke van België met geweld onderdruk. Ongewenste vreemdelinge - onder wie Karl Marx, wie se Kommunistiese Manifes in Februarie 1848 gepubliseer is - is uit die die land gesit en die aanvoerders van die revolusie is gearresteer. Deur hierdie maatreëls en deurtastende onderdrukking het die revolusie in België gefaal. Tog is enkele liberale maatreëls ingevoer om die progressiewe liberales gelukkig te hou. Hieronder tel die verlaging van die sensuskiesreg. Die liberales het die parlementsverkiesing van Junie 1848 gewen.
Romulea atrandra var. esterhuyseniae
'Romulea atrandra var. esterhuyseniae' is 'n meerjarige blomplant en geofiet wat tot die genus Romulea behoort. Die plant is endemies aan die Noord-Kaap en die Wes-Kaap.
Dichotomie
Die term dichotomie is van die Griekse διχοτομοα dichotomía "wat in twee verdeel" van δίχα dícha "in twee, uitmekaar" en τομή tomḗ "'n sny, insnyding".
Carsta Löck
Carsta Löck (28 Desember 1902 – 19 Oktober 1993) was 'n Duitse aktrise. Sy was bekend vir haar rolle in die rolprente Ein fröhliches Haus (1944), The Buddenbrooks (1959), The Buddenbrooks (1959), en Emil i Lönneberga (1971).
Putterlickia retrospinosa
Die pondovalspendoring (Putterlickia retrospinosa) is 'n struik of klein boom wat deel is van die Celastraceae familie. Dit plant is endemies aan die Oos- en KwaZulu-Natal. Dit kom vanaf die Oribiravyn tot by Ntsubane voor. Die boom het 'n voorkomsgebied van 1900 km² en daar is ten minste tien subpopulasies bekend. Die bome buite natuurreservate word bedreig deur te veel veldbrande.
D'mt
D'mt (Ge'ez: ደዐመተ, teoreties uitgespreek ዳዓማት, Da'amat, of ዳዕማት, Da'əmat ) was ’n koninkryk in wat vandag Eritrea en Noord-Ethiopië is. Dit het van die 10de tot die 5de eeu v.C. bestaan. Min inskripsies deur of oor die koninkryk het bewaar gebly en min argeologiese werk is gedoen. Dit is dus nie bekend of D'mt as ’n beskawing geëindig het voor die Koninkryk Aksum se begindae, in Aksum ontwikkel het of dalk aan die begin van die 1ste eeu een van die kleiner state in Aksum was nie.
Ptilocaulis walpersi
Ptilocaulis walpersi is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Putterlickia pyracantha
Die valspendoring (Putterlickia pyracantha) is 'n struik of klein boom wat deel is van die Celastraceae familie. Dit plant is endemies aan die Oos- en die Wes-Kaap. Dit kom vanaf die Vredenburg-skiereiland tot by die Kaapse Skiereiland voor en ooswaarts langs die kus tot by die Oos-Kaap. Hier kom dit in die binneland voor tot by die Tsitsawaterval. Die boom is deel van die fynbos- en Albanie-ruigte-biome.
Geskiedenis van China
Pleistoseen
Volgens die navorser word verskillende vondse uit die periode tot 100 000 jaar gelede as laat Homo erectus, Denisova-mens of Argaïse Homo sapiens geklassifiseer.
Neolitikum
Vir die periode tot 8000 vC is geen argeologiese bewyse vir die beoefening van landbou gevind nie. Argeologiese vondste uit die tydperk rondom 6000 vC toon aan dat die landbou in daardie tyd reeds goed ontwikkel was. Weens die gebrek aan argeologiese vondste uit die kritieke tydperk 8000-6000 vC is dit egter onduidelik hoe die werklike oorgang van versameling na stelselmatige gewasverbouing in hierdie gebiede plaasgevind het. Dieselfde geld vir die makmaak van diere. Uit vondste uit die tydperk rondom 6000 vC toon 'n suksesvolle makmaak van honde, varke, hoenders en moontlik ook van waterbuffels.
Drie verhewes en vyf oerkeisers
Die stamme in die ooste van China is Yi (夷) of Dongyi (東夷, Oostelike Yi) genoem. Hulle het oorspronklik die suidelike deel van Shandong bewoon en later versprei na die noorde van Shandong, die suide van Hebei, die oostelike Henan en Sentraal Anhui. 'n Aantal mitiese figure, waaronder Taihao, Shaohao, Houyi en Chiyou, is in die tradisionele werke beskryf as leiers van die Yi. Soos Yandi, sou Chiyou ook ná 'n lang stryd deur die Geel Keiser verslaan word.
Xia-dinastie
Die Shang het geen melding gemaak van die Xia in die inskripsies op hul orakelbene nie. Die eerste vermelding dateer uit die Zhou-dinastie. Die Zhou wou moontlik hul mag legitimeer deur 'n verhouding te vestig met 'n staat wat eens met die Shang meegeding het. As dit korrek is, kan die Xia wel bestaan het, alhoewel nie as die voorganger van die Shang nie (soos in tradisionele historiografie gemeld), maar (gedeeltelik) gelyktydig met Shang. In hierdie geval het beide Xia en Shang hul oorsprong in die ordelike boerderygemeenskappe wat tradisioneel die tienduisend state genoem is en wat kultureel verband hou met die Longshan-kultuur. In daardie geval kon Xia en Shang elkeen 'n ruk lank hegemonie oor hierdie gemeenskappe uitgeoefen het.